CELEX: 32006D0271
Language: lt
Date: 1144195200000
Title: EB: 2006 m. balandžio 5 d.  Komisijos sprendimas, iš dalies keičiantis Sprendimą 2002/613/EB dėl oficialiai patvirtintų Kanados kuilių spermos surinkimo centrų  (pranešta dokumentu Nr. C(2006) 1258)   (Tekstas svarbus EEE)

7.4.2006   
            
            
               LT
            
            
               Europos Sąjungos oficialusis leidinys
            
            
               L 99/29
            
         
      KOMISIJOS SPRENDIMAS
   
   2006 m. balandžio 5 d.
   iš dalies keičiantis Sprendimą 2002/613/EB dėl oficialiai patvirtintų Kanados kuilių spermos surinkimo centrų
   (pranešta dokumentu Nr. C(2006) 1258)
   (Tekstas svarbus EEE)
   (2006/271/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/429/EEB dėl gyvūnų sveikatos reikalavimų, taikomų Bendrijos vidaus prekybai naminių kuilių sperma ir jos importui (1), ypač į jos 8 straipsnio 1 dalį,
   kadangi:
   
               (1)
            
            
               2002 m. liepos 19 d. Komisijos sprendimu 2002/613/EB, nustatančiu naminių kuilių spermos importo reikalavimus (2), yra sudarytas trečiųjų šalių, įskaitant Kanadą, iš kurių valstybės narės gali importuoti naminių kuilių spermą, sąrašas.
            
         
               (2)
            
            
               Kanada pateikė prašymą iš dalies pakeisti Sprendimu 2002/613/EB patvirtintų spermos surinkimo centrų sąrašą.
            
         
               (3)
            
            
               Kanada pateikė garantijas dėl atitinkamų Direktyvoje 90/429/EEB nustatytų reikalavimų laikymosi, šios šalies veterinarijos tarnybos oficialiai patvirtino naują į sąrašą įtrauktą centrą, eksportui į Bendriją.
            
         
               (4)
            
            
               Todėl Sprendimą 2002/613/EB reikėtų atitinkamai iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2002/613/EB V priedas iš dalies keičiamas pagal šio sprendimo priedą.
   2 straipsnis
   Šis sprendimas taikomas nuo 2006 m. balandžio 10 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. balandžio 5 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 62. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 196, 2002 7 25, p. 45. Sprendimas su paskutiniais pakeitimais, padarytais Sprendimu 2004/456/EB (OL L 156, 2004 4 30, p. 49).
   
      PRIEDAS
      Sprendimo 2002/613/EB V priede pateiktas Kanados sąrašas papildomas taip:
      
         
                     „CA
                  
                  
                     4-AI-29
                  
                  
                     
                                 CIA des Castors
                              
                           
                                 317 Rang Ile aux Castors
                              
                           
                                 Ile Dupas
                              
                           
                                 Québec
                              
                           
                                 J0K 2P0“